  Туспуктэм: Майя Бывальцева Анжелика Тихонова корреспондент Удмуртиын таяз арняе ӧжыт салкымгес кариськоз. Со сярысь элькунысь Гидрометцентрлэн пресс-службаез ивортӥз. 19-тӥ пӧсьтолэзе потон уе куд-ог интыосын, тужгес но шундыпуксён пал ёросъёсын, гудыръяса зороз. Нош ӵукна но нуназе зоръёс быдэс элькунэ вӧлмозы. Гудыръяса зол кисьтыны, со вакытэ тӧласькыны но быгатоз. Омырын уйин +20 градусозь, нуназе +25 градусозь шуныт луоз. 20-тӥ пӧсьтолэзе шаере салкымгес омыр вӧлмыны кутскоз. Уйин температура +10…+15 градусозь лэзькоз, нош нуназе +18…+23 градусозь сяна уз ӝутскы. Уйин куд-ог интыосын ӧжыт зороз, нуназе элькунлэн бадӟым люкетаз кӧня ке коттоз. Озьы ик интыосын гудыръяло-чилекъялоз. 21-22 пӧсьтолэзе уйин +9…+14 градус возиськоз. Нуназе 21-тӥ пӧсьтолэзе +18…+23 градус, 22-тӥ пӧсьтолэзе +20…+25 градус луоз. Интыосын кӧня ке зороз. Нырысь-валысь чакланъёсъя, шутэтскон нуналъёсы куазь зол уз воштӥськы. Тегъёс: куазь Удмуртия Ижкар гужем  